Lee (cinta de 2023)

:*Iste articlo ye sobre una cinta de cine biografico de drama belico britanica de l'anyo 2023; ta atros usos, se veiga *'Lee (desambigación)***.


***Lee*** (títol orichinal, estrenada en [[Aragón]] con o títol de ***Lee Miller**') ye una cinta de cine biografico de drama belico coproducida por o cine britanico, lo cine estausunidense, lo cine hongaro, lo cine australiano y lo cine singapurenyo estrenada l'anyo 2023, dirichida por Ellen Kuras seguntes un guión adaptau por Liz Hannah, John Collee y Marion Hume (basau en una historia de Lem Dobbs, Marion Hume y John Collee basada a la vegada en l'asayo *The Lives of Lee Miller*, publicau por o fotografo Antony Penrose en l'anyo 1985), con una banda sonora orichinal d'Alexandre Desplat, una dirección de fotografía de Paweł Edelman, una producción cinematografica de Kate Solomon, Kate Winslet, Troy Lum, Andrew Mason, Marie Savare y Lauren Hantz ta las productoras Sky Original, Brouhaha Entertainment y Juggle Films y un elenco formau por Kate Winslet, Andy Samberg, Alexander Skarsgård, Marion Cotillard, Andrea Riseborough, Noémie Merlant, Josh O'Connor, Arinzé Kene, Vincent Colombe, Patrick Mille, Samuel Barnett, Zita Hanrot y James Murray, entre d'atros actors.

A fotografo y periodista Lee Miller conta en 1977 la historia d'a suya vida a un periodista, y la cinta l'amuestra en forma de succesivos flasback. Prencipia en 1937, cuan viviba una vida bohemia en Francia y s'enamoró de Roland Penrose, ta marchar dimpués enta Londres a on treballó ta la revista *[[Vogue]]* fendo fotografías mientres o blitz en a Segunda Guerra Mundial. Tanimientres, como l'exercito britanico no permeteba a las mullers periodistas d'estar en primera linia d'a batalla, cuan en aviento de 1941 Estaus Unius dentró en a guerra, demanó d'estar corresponsal de guerra en l'exercito estausunidense, treballando conchuntament con David Scherman. Asinas, en 1944 documentó la batalla de Sant-Maloù u la liberación de París, a on i fotografió a mullers acusadas de colaboracionismo en haber teniu relacions con soldaus d'a Wehrmacht. Tamién retroba a la suya amiga Solange d'Ayen, preocupada porque lo suyo mariu ha desapareixiu mientres l'ocupación alemana, d'a cual li charran tamién os suyos amigos Nusch Éluard y Paul Éluard. Tamién documentó la situación cuan se liberoron os campos de concentración de Buchenwald y Dachau, dica plegar a banyar-se en l'apartamento d'Adolf Hitler en Múnich.

A cinta s'ambienta en 1937, 1939, 1940, 1941, 1944, 1945 y 1977 en Sant-Maloù (Il-ha-Gwilen), París (Isla de Francia) y atros puestos de Francia, en Londres (Gran Londres) en o Reino Uniu, en Dachau y Múnich (Bavera) y localizacions en Turinchia en Alemanya y en localizacions en Estaus Unius; y las suyas escenas se filmoron en Kupari y Ragusa (condau de Ragusa-Neretva) en Croacia, en Londres (Gran Londres) en o Reino Uniu) y en Budapest (condau de Pest) en Hongría.

Se tracta d'una cinta que ha recibiu cuantos premios y nominacions, en destacando una nominación a lo Premio Globo d'Oro a la Millor Actriz Dramatica en 2025 mientres a 82<sup>ena</sup> edición d'os Premios Globos d'Oro; y una nominación a lo Premio BAFTA a la Millor Cinta Britanica tamién en 2025, mientres a 78<sup>ena</sup> edición d'os Premios BAFTA.

## Elenco

## Se veiga tamién
* Cine en 2023.
* Cintas de 2023.

## Referencias

## Vinclos externos

*  ''Lee'' en Internet Movie Database.
*  ''Lee'' en Rotten Tomatoes.